Ir-Regolament tal-Kunsill (KE) Nru 2285/2003
tat-22 ta' Diċembru 2003
li jemenda r-Regolament (KE) Nru 1255/96 li jissospendi temporanjament id-dazji awtonomi tat-tariffa doganali komuni fuq ċerti prodotti ta' l-industrija, l-agrikoltura u s-sajd
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 26 tiegħu,
Wara li kkunsidra l-proposta tal-Kummissjoni,
Billi:
(1) Huwa fl-interess tal-Komunità li tissospendi, parzjalment jew kompletament, id-dazji autonomi tat-tariffa doganali komuni fuq ċerti prodotti ġodda li m'humiex imniżżlin fir-Regolament tal-Kunsill (KE) Nru 1255/96 tas-27 ta' Ġunju 1996 b'hekk tissospendi għal ftit żmien id-dazji autonomi tat-tariffa doganali komuni fuq ċerti prodotti ta' l-industrija, l-agrikoltura u is-sajd [1].
(2) Il-prodotti illi m'għadux fl-interess tal-Komunità illi d-dazji autonomi tat-tariffa doganali komuni tagħhom jibqgħu sospizi, jew il-prodotti li tagħhom trid tiġi mibdula d-deskrizzjoni sabiex ikunu riflessi l-iżviluppi tekniċi, għandhom jitneħħew mil-lista fl-Anness ta' l-istess Regolament.
(3) Il-Prodotti li d-deskrizzjoni tagħhom trid tiġi mibdula għandhom jitqiesu bħala prodotti ġodda.
(4) Minħabba n-numru kbir ta' emendi illi għandhom jidħlu fis-seħħ fl-1 ta' Jannar 2004, u sabiex it-test ikun iktar faċilment mifhum mill-qarrej, l-Anness tar-Regolament (KE) Nru. 1255/96 għandu jiġi mibdul b'test kompletament ġdid li jidħol fis-seħħ minn dik id-data.
(5) Minħabba t-tkabbir tal-Komunitajiet Ewropej ta' 1 ta' Mejju 2004, Prodotti ġodda għandhom ikunu miżjuda ma' l-Anness tar-Regolament (KE) Nru. 1255/96 b'effett minn dik id-data.
(6) Ir-Regolament (KE) Nru 1255/96 għandu jiġi emendat skond ma ntqal hawn fuq.
(7) Wara li kkunsidra l-importanza ekonomika ta' dan ir-Regolament, għandhom jiġu invokati r-raġunijiet ta' urġenza previsti fil-punt I.3 tal-Protokoll anness mat-Trattat ta' l-Unjoni Ewropea u t-Trattati li jistabbilixxu l-Komunitajiet Ewropej fuq ir-rwol tal-parlamenti nazzjonali fl-Unjoni Ewropea.
(8) Peress illi dan ir-Regolament għandu japplika mill-1 ta' Jannar 2004, għandu jidħol fis-seħħ immedjatament,
ADOTTA DAN IR-REGOLAMENT:
Artikolu 1
L-Anness tar-Regolament (KE) Nru. 1255/96 għandu jiġi mibdul bit-test ta' l-ANNESS I ta' dan ir-Regolament.
Artikolu 2
Il-Prodotti mniżżla fl-ANNESS II ta' dan ir-Regolament għandhom jiġu nkluzi fl-Anness tar-Regolament (KE) Nru. 1255/96.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
L-Artikolu 1 għandu jgħodd mill-1 ta' Jannar 2004.
L-Artikolu 2 għandu jgħodd mill-1 ta' Mejju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Diċembru 2003.